Държавен вестник, бр. 72, 2004 г., стр. 32

С Т Р .  32
Д Ъ Р Ж А В Е Н   В Е С Т Н И К
Б Р О Й  72
2. определен обем от знания, практически
умения за длъжността/професията и професио-
нални качества;
3. списък на наредби, инструкции и други
документи, спазването на които е задължи-
телно;
4. правата, задълженията и отговорностите
на длъжностното лице;
5. нивата на подчинение в управлението (вза-
имоотношения с висшестоящия и подчинения
персонал).
Чл. 34. (1) За работа в електрически центра-
ли и мрежи се допускат лица с професионално
образование и квалификация и преминали под-
готовка за изпълняваната работа/длъжност, а
за ръководни длъжности да притежават и съот-
ветния опит.
(2) За определени професии и специалности
за работа със съоръжения с повишена опасност,
радиоактивност и др. освен изискванията по ал. 1
се изисква и свидетелство за придобита правос-
пособност в съответствие с действащото зако-
нодателство.
Чл. 35. (1) Лицата, назначавани на опера-
тивна и ремонтна работа, преминават задъл-
жителен предварителен и периодични медицин-
ски прегледи съгласно нормативните актове за
медицински прегледи на работниците.
(2) Операторите на енергийни съоръжения
се подлагат и на психо-физиологичен тест за
удостоверяване на годността им за оперативна
работа.
Чл. 36. Формите за работа с персонала об-
хващат:
1. подготовка за нова работа/длъжност с
обучение на работното място, включваща ета-
пите:
а) стажуване;
б) проверка на знанията;
в) дублиране;
г) допускане до самостоятелна работа;
2. инструктажи;
3. противоаварийни и противопожарни тре-
нировки;
4. специална подготовка;
5. професионално обучение за повишаване
на квалификацията.
Раздел II
Подготовка за нова работа/длъжност
Чл. 37. Подготовката за нова работа/длъж-
ност започва с обучение на работното място на
новоназначените лица, преминаващите на нова
длъжност или на друго работно място, както и
прекъсналите работа по специалността за по-
вече от 6 месеца.
Чл. 38. (1) Подготовката се осъществява по
програма, изготвена от ръководителя на струк-
турното звено и утвърдена от работодателя, в
която се определя достатъчен срок за обучение
на лицето.
(2) В програмата за обучение се предвижда
изучаване на:
1. тази наредба и свързаните с нея норматив-
ни актове в необходимия за дадената длъжност/
професия обем;
2. длъжностните, експлоатационните инст-
рукции и плановете/инструкциите за ликвиди-
ране на аварии и бедствия;
3. технологичните схеми и процеси;
4. принципите и действията на съоръжения-
та, средствата за измерване, средствата за уп-
равление и защита;
5. правилата за безопасност и други специ-
ални правила, ако се изискват при изпълнение
на работата.
Чл. 39. За обект в строителство и реконст-
рукция подготовката, преподготовката и пови-
шаването на квалификацията на експлоатаци-
онния персонал се извършва преди приемане
на обекта.
Раздел III
Стажуване
Чл. 40. (1) Стажуването е задължително за
оперативния и оперативно-ремонтния персонал
при подготовка за нова работа/длъжност.
(2) Ръководният оперативен персонал—дис-
печери, дежурни инженери и началник-смени,
преминават стажуване на повече от едно работ-
но място в зависимост от характера и изисква-
нията за новата длъжност.
Чл. 41. (1) Стажуването се провежда под
ръководството на опитно обучаващо лице, по
определена за работното място програма, с
отчитане нивото на професионалното обра-
зование на стажанта, техническите знания,
стаж по сходни длъжности, заемана длъжност
преди допускане за подготовка по новата
длъжност, както и техническата сложност на
обекта.
(2) Продължителността на стажуването е от
3 до 15 работни смени за всяко отделно работно
място.
Чл. 42. Допускането до стажуване се офор-
мя с писмена заповед на работодателя или упъл-
номощено от него лице.
Чл. 43. През времето на стажуване обучава-
ният е длъжен:
1. да усвои и придобие практически навици
и техники, необходими за изпълнение на задъл-
женията по новата длъжност/работа;
2. да изучи схемите, експлоатационните ин-
струкции, противоаварийните инструкции и
другите материали, необходими за работата му;
3. да усвои точно ориентиране при съоръже-
нията по технологичната схема.
Раздел IV
Проверка на знанията
Чл. 44. (1) Всички длъжностни лица, които
ръководят, контролират или вземат непосред-
ствено участие в техническата експлоатация
на електрически централи и мрежи, подлежат
на проверка на знанията по тази наредба и по
наредбите за безопасност при работа и пожар-